text: Bygevejr på vej
  28 februar 2014 kl. 05.39
  Der kommer regn i de kommende dage. Men der er også mulighed for lidt sol.
  Weekendvejret og vejret i den kommende uge bliver en smule køligere end det fine forårsvejr vi har haft de senere dage.
  Det bliver også regnfuldt.
  I morgen kommer der dog kun lidt regn, og nogle steder vil solen titte frem.
  Temperaturen vil ligge mellem 5 og 8 grader, og det vil ikke blæse noget særligt.
  Søndagen bliver regnfuld, og temperaturen vil igen ligge mellem 5 og 8 grader. Der vil komme frisk vind, forudser DMI.
  Mandag og tirsdag bliver det skyet med regnbyger af og til, men også perioder med lidt sol. 
  Dagtemperaturen vil ligge mellem 3 og 8 grader, og vinden bliver frisk.
  Onsdag vil der også komme regn, men nogle steder vil der også blive lidt solskin.
  Dagtemperaturen bliver mellem 4 og 8 grader.
  